જાણવા મળતી વિગતો મુજબ અમરેેલીમાં જેસીંગપરા વિસ્તારમાં વાડી વિસ્તારની પાછળ શ્રમિક પરિવાર કામ કરતો હતો. ત્યારે આ પરિવારની ૧ર વર્ષની દીકરી પર રખડતા કુતરાઓ તુટી પડયા હતા. વિસ્તારના લગભગ ૧૫ જેટલા કુતરાઓએ બાળકી પર હુમલો કર્યો હતો અને તેને ફાડી ખાધી હતી. કુતરાઓએ બાળકીને એટલી બેરહેમીપૂર્વક ફાડી હતી કે, બાળકીનું ઘટના સ્થળે જ મોત થયું હતું. આ ઘટના બાદ બાળકીના મૃતદેહને નજરે જોનારા લોકો પણ સ્તબ્ધ થઇ ગયા હતા. કોઇ જંગલી પ્રાણીઓ શિકાર કરે તેવી જર ીતે કુતરાઓએ આ બાળકીના શરીરને ફાડી ખાધુ હતું. આ ઘટનાથી શ્રમિક પરિવાર પર આભ તુટી પડયું હતું.